**BlueKolding FAQ Corona-smitte 13.03.2020**

|  |  |
| --- | --- |
| Spørgsmål | Svar |
| [1. Hvilke vilkår er gældende, hvis vi bliver syge som følge af corona-virus?](javascript:;) | Hvis I bliver syge som følge af corona-virus, er udgangspunktet, at I vil modtage løn under sygdom – se dog venligst pkt. 3 og 4. |
| [2. Hvad sker der, hvis vi bliver pålagt karantæne?](javascript:;) | Hvis I bliver pålagt karantæne af myndighederne eller BlueKolding, er udgangspunktet at I vil modtage løn. Det forventes dog, at I arbejder hjemmefra i det omfang, det er muligt. I kan ikke selv vælge at gå i karantæne. |
| [3. Hvad sker der, hvis vi bliver sat i karantæne på et feriested på grund af en anden persons sygdom?](javascript:;) | Hvis I er på ferie og bliver sat i karantæne på feriestedet på grund af en anden persons sygdom, så I ikke kommer hjem til Danmark, er udgangspunktet derimod, at I ikke modtager løn under karantænen. |
| [4. Hvad sker der, hvis vi rejser til et område hvortil Udenrigsministeriet fraråder unødvendige rejser?](javascript:;) | Hvis I vælger at tage på ferie til et område, hvor Udenrigsministeriet fraråder alle unødvendige rejser, når I tager afsted, er der tale om selvforskyldt sygdom/ karantæne, og I vil derfor heller ikke modtage løn, hvis I bliver syge eller bliver sat i karantæne som følge af corona-virus. |
| [5. Hvordan skal vi forholde os, hvis karantænen ophæves?](javascript:;) | Hvis I er i karantæne, og situationen pludselig ændrer sig, således at karantænen ophæves, forventes det, at I kommer på arbejde, selv om den oprindelige karantæneperiode ikke er udløbet. |
| [6. Hvad gør vi med allerede planlagte ferier?](javascript:;) | Hvis I har planlagt en ferie til et sted, som Udenrigsministeriet efterfølgende fraråder at tage til, når I skal afsted, er udgangspunktet, at I afholder ferien et andet sted, men i den aftalte periode.  Såfremt I, grundet ekstraordinære omstændigheder måtte ønske at udskyde jeres ferie, skal I henvende jer til jeres chef for at drøfte situationen. |
| [7. Skal vi orientere BlueKolding om planlagt rejseaktivitet?](javascript:;) | Vi har som jeres arbejdsgiver lov til at spørge, hvor I har været på ferie eller skal hen på ferie rent geografisk, da der ikke er tale om en beskyttet oplysning. |
| [8. Må vi modtage gæster og arrangere rundvisninger?](javascript:;) | Alle aftalte rundvisninger og besøg af større grupper skal aflyses. Overvej om du kan afholde dine møder via Skype i stedet for. |
| [9. Hvordan forholder vi os til firmarelaterede rejser?](javascript:;) | Alle firmarelaterede rejser skal aflyses eller udsættes. |
| [10. Hvad gør vi, hvis vi har været på ferie i et problematisk (orange og røde iflg. Udenrigs-ministeriets rejsevejledning)?](https://um.dk/rejse-og-ophold/rejse-til-udlandet/rejsevejledninger/) | Har du været på ferie i et problematisk (orange og røde iflg. [Udenrigsministeriets rejsevejledning](https://um.dk/rejse-og-ophold/rejse-til-udlandet/rejsevejledninger/)), vil vi meget gerne høre om det hurtigst muligt. |
| [11. Hvordan forholder vi mht. frokostordningen?](javascript:;) | Hvis du arbejder på en af BlueKoldings lokationer betaler BlueKolding fortsat din frokost som en del af frokost-ordningen. BlueKolding refunderer ikke din frokost, hvis du arbejder hjemme – heller ikke selvom du er tvunget til det. |
| [12. Hvad gør jeg, hvis jeg bliver syg?](javascript:;) | Bliv hjemme. |
| [13. Må vi holde møder, interne såvel som eksterne?](javascript:;) | Al mødeaktivitet skal aflyses eller afholdes som Skype- eller telefonmøder. Dog kan møder, der er relateret til opretholdelse af BlueKoldings drift på ledningsanlæg og renseanlæg, afholdes i nødvendigt omfang og med behørig respekt for Sundhedsstyrelsens anbefalinger. |
| [14. Hvad gør jeg som forældre, når daginstitutioner, skoler mv. er lukket og mine børn skal passes hjemme de næste 14 dage?](javascript:;) | Du har ikke uden videre ret til at holde fri for at passe dine børn, selvom de er blevet sendt hjem fra daginstitutionen, skole el.lign. Men så vidt det er muligt vil BlueKolding se positivt på afholdelse af afspadsering, flex eller ferie, så længe BlueKolding stadig kan opretholde sine samfundskritiske funktioner. Hvis du ønsker at holde fri, skal dette som altid aftales med din nærmeste leder. |
| [15.](javascript:;) Hvad gør jeg, hvis jeg får it-problemer, mens jeg arbejder hjemmefra? | 6313 2303 og [2303@samaqua.dk](mailto:2303@samaqua.dk) (SamAqua) holder åbent, så hvis du har udfordringer, er du velkommen til at kontakte dem. |
| [16. Hvor skal vi søge oplysninger i den kommende periode?](javascript:;) | Vi kommunikerer løbende på hjemmeside og Facebook. Facebook er den primære kommunikationskanal. Internt kommunikerer vi primært via mail. |
| [17. Hvordan kan jeg arbejde hjemmefra?](javascript:;) | Hvis du arbejder hjemme, så sørg for at holde Outlook opdateret. Skriv i din kalender i hvilket tidsrum du arbejder hjemme, så dine kolleger kan regne med, hvornår du er tilgængelig. Husk også at skrive i kalenderen, hvis du er syg eller holder fri. Brug Skype og telefon og forsøg at opretholde så normale arbejdsgange som muligt med elektroniske hjælpemidler, selvom du er hjemme. |
| [18. Hvad gør jeg, hvis jeg har glemt noget på kontoret, har brug for at plotte eller lign.?](javascript:;) | Du må gerne tage ind på kontoret for at hente udstyr, papirer mv. Husk dog at tage hensyn til myndighedernes generelle anbefalinger. |
| [19. Hvordan får jeg adgang til Kolding Åpark 3?](javascript:;) | Kolding Åpark 3 er som udgangspunkt aflåst. Adgang kan ske inden for normal åbningstid med nøglebrik og uden for åbningstid med alarmkode og brik. Ved spørgsmål ring til Flemming på 2961 0162. |
| [20. Hvad skal jeg gøre i forhold til BlueKolding, hvis jeg får konstateret Corona-virus?](javascript:;) | Hvis du bliver smittet, har du pligt til at orientere nærmeste leder hurtigst muligt. |
| [21. Hvad skal jeg gøre, hvis jeg bliver urolig?](javascript:;) | Hvis du bliver urolig, så kontakt din nærmeste leder. Det er vigtigt at holde kontakten i denne unormale situation. |
| [22. Hvordan kommer eksterne i kontakt med os?](javascript:;) | Der sættes opslag på vores hjemmeside samt på Facebook. Desuden er der opslag på hoveddøren med kontaktoplysninger. |
| [23. Bliver der gjort rent i den kommende periode?](javascript:;) | Der bliver opretholdt rengøring på et minimumsniveau i hele perioden. |